
Gimnaziul din Cîmpulung. 


În ultimele momente ni-a sosit stirea uimitoare, că guvernul central din Viena a luat de- 
cisiunea, ca gimnaziul romînesc, care avea să se activeze cu ziua de 1 Septemvrie a. c. la Cimpulung, 
să nu se deschidă în anul acesta, ci deschiderea acestuia să fie amînată pentru un timp nedeterminat. 

Știrea aceasta a produs în întreaga ţară, dar mai ales la populațiunea din părţile munţilor, 
o consternare teribilă, deoarece părinţii din districtele Solea, Gurahumorului, Cîmpulung şi Vatra 
Dornei, contînd la deschiderea gimnaziului din Cîmpulung, au întrelăsat înscrierea copiilor la 
alte gimnazii. | 

Aproape 100 copii au rămas acuma neînseriși si vor trebui să piardă cîte un an căci pri- 
mirea lor la alte gimnazii e acuma imposibilă, deoarece înscrierile sînt terminate şi, chiar dacă 
war fi terminate, din causa încăperilor insuficiente primirea mai multor elovi este eselusă. 

Aproape 100 copii să picardă cîte un an! Părinţii acestor copii să fie siliți, chiar de 
însuşi guvernul central, li cheltuieli cari numai cu un pie de bunăvoință uşor ar fi putut să fie evitate! 

Nedreptatea ce i-s'a făcut prin aceasta poporului romînesc din Bucovina e cu atit mai grea, cu 
cît ea sa făcut numai de dragul a câtorva străini, cari au protestat contra activării acestui gimnaziu 
cu clase utraceviste, cerînd activarea de clase paralele, romîne şi germîne. De dragul a cîtorva 
străini, cari nu cunosc şi nici nu vroiesc să cunoască limba romînească, guvernul central na ezitat 
de a aduce întregului popor romînesc din Bucovina băștinaş în ţară, daune ireparabile, se vede, ca răs- 
plată pentru loialitatea sa. 

De dragul a cîtorva străini, guvernul a tras pe sfoară întregul popor rominese, făcînd ilu- 
sorică decisiunea luată de el însuși înainte de cîteva săptămîni. 

Decisiunea aceasta, cu toate că poporui romînese din Bucovina pînă acuma totdeauna sa 
supus în tăcere deplină ori cărei porunci, a stirnit de astădată un vifor de indignare, căci în toate 
districtele romineşti, în întreaga ţară, se ţin adunări de protest contra acestei samovolnicii nejuste 
și în scurtă vreme va fi conchemat la Cernăuţ un meeting general al poporului romînesc din Bucovina. 

Adunarea partidului naţional, ce s'a ţinut Dumineca trecută la Boian, la somat pe deputatul 
Dr. Constantin Isopescul-Grecul cu el împreună cu cealalţi membrii ai clubului rominese din parla- 
ment să intervină cu toată autoritatea la forurile competente, ca activarea gimnaziului din Cîmpu- 
lung să urmeze imediat. Totodată a hotărît aceasta adunare și trimiterea unei rezoluţiuni în aceasta 
afacere pe cale telegrafică d-lui prim-ministru și d-lui ministru de instrucţiune. 

Ieri presidiul comitetului naţional central în şedinţa plenară sa ocupat cu aceasta afacere 
şi a hotărît de a lua măsurile cele mai energice ca situațiunea să fie pe deplin elarificată şi pre- 
tensiunea îndreptăţită a poporului romîn bucovinean, cunoscută la timpul său şi de guvern, să fie 
cît de curînd realizată. 

Aflăm în ultimul moment, că toţi deputaţii romiîni au plecat la Viena pentru a determina 
pre guvern ca să împlinească voința poporului întreg. 





